Kakawatan (Cynodon dactylon) nyaéta jukut liar anu gancang pisan ngarekahan jeung hésé dibasmina. Kulantran ieu jukut kakawatan  kagolongkeun hama pikeun pepelakan  (gulma), jukut kakawatan asup kana  kulawarga Poaceae (suku rumput-rumputan)  bisa hirup dina taneuh anu angar (henteu subur) sanajan dina mangsa usum halodo ogé. 
Jukut kakawatan, katelah ogé  jukut raket, gigirinting, girintingan (Sunda); suket grinting (Jawa); garinteng, gerinteng, rebha core koko (Madura); padang kawat, padang lepas (Bali); hu maneek, piku (Timor) jeung réa-réa deui.

Ciri mandiri
Jukut kakawatan utamana ngaganggu kana pepelakan kebon saperti kebon jagong, tiwu, sampeu, jeung sajabana. Sanajan geus dikoréd jeung dicabut ieu jukut tetep bisa hirup deui lamun seug akarna napel kénéh dina taneuh sok padahal ngan saeutik.

Tangkalna leutik, teuas, ngampar luhureun taneuh jangkung kurang leuwih 10–40 cm, mangrupa jukut anu kuat ku halodo. Akarna bijil dina handapeun tangkal nyeceb kana jero taneuh kurang lewih aya kana saméterna, palapah daun panjang, bijil dina tangkal beulah kéca jeung katuhu, tungtung daun maréncos.

Kembangna loba bijil tina tungtung tangkal mangrupa gagang. Cupatna aya opat pasanghareup sanghareup kénca kalawan katuhu  unggal cupat dipinuhan ku  siki buah anu ngajejer rapih nyinggareup ka handap kelirna héjo semu paul, unggal siki dibungkus kucangkang samodeh huut.

Jukut kakawatan biasana kapanggih dina lahan anu mibanda suhu kurang leuwih 24 derajat Celsius ogé tempatna 1 -2.100 méter Luhureun cai laut (dpl) kalawan usum halodo anu leuwih panjang sarta cukup ku cahaya panonpoé.

Asal muasal
Jukut kakawatan (Cynodon dactylon) dipercaya mimitina ti daérah afrika wétan, Asia, Australia jeung Eropa beulah kidul, ogé ti India. Malahan di wewengkon India ieu jukut mangrupa masalah anu kacida daria pikeun kalumangsungan tatanén ku lantaran gancang pisan ngarekahan.

Mangpaat
Jukut kakawatan teu saeutik mibanda mangpaat pikeun kahirupan, contona di Indonésia ieu jukut di kawinkeun jeung jukut séjéna. Hasilna  jukut anyar anu dimangpaatkeun pieun dipelak di lapangan golf atawa dijual pikeun jukut hiasa di buruan.

Di India jukut kakawatan dimangpaatkeun pikeun ubar nyeuri panon jeung gangguan panon séjéna, carana ku jalan unggal isuk dinamangsa ieu jukut masih dipinuhan ku reumis tuluy waé pasen leuleumpangan dina luhureun amparan tangkal jukut ieu barijeung nyeker atawa henteu maké sendal.

Mangpaat séjéna numutkeun panalungtikan anu dilaksanakeun di Universitas Allahabad di India, ieu jukut mibanda sifat antimikrobial jeung antivirus tur geus jadi bahan pangwawadi pikeun ngubaran  infeksi saluran kemih, prostatitis, sifilis, dan disentri panalungtikan séjéna ngeunaan jukut kakawatan ieu dilaksanakeun ku  Glycemic potensial, hasilna nétélakeun ieu jukut mibanda   anti-Diabetic nyaéta bisa nurunkeun kadar glucose dina getih kalawan dosis anu geus ditangtukeun, ku alatan Ieu jukut kakawatan  Cynodondactylon mangrupa pilihan ubar pikeun kasakit diabetes.).

Tempo ogé

 Cynodondactylon ditempo  31/05/11 08:00
 Jukut Plantamor,Grintingan (Cynodondactylon).01/06/11 09:23
 Prohati -Keanekaragaman Hayati Tumbuhan Indonesia Ditempo 31/05/11 08:26
 Wikipedia, the freeencyclopedia. Ditempo 31/05/11 07:45

Dicutat tina
 
Wong Grinting.Filosofi Grinting,http;//wonkgrinting.blogspot.com/2009/06/filosofi-gr...diunduh 31/05/11 08:35
Zuhud, E.A.M., Siswoyo, E. Sandra, A.Hikmat dan E.Adhiyanto. 2013. Buku Acuan Umum Tumbuhan Obat Indonésia Jilid X. Dian Rakyat. Jakarta.
http://wiki.bugwood.org/Cynodon_dactylon

Tutumbu Kaluar

 FAO.org Factsheet: Cynodon dactylon 
 Integrated Taxonomic Information System — Bermuda Grass (Cynodon dactylon)
 Online Field guide to Common Saltmarsh Plants of Queensland

Chloridoideae
Poaceae
Jukut
Gulma